In nomine domini, amen. Anno jncarnationis M° CCC° quartodecimo mense januarii, ego Johanneta filia quondam Miloti le Bataillet de Villa subtus Geureyum notum facio vniuersis quod ego vendo et jmperpetuum quicto pro me et meis heredibus religiosis viris abbati et conuentui sancti Stephani dyuionensis vnam peciam terre, sitam jn finagio dicte ville en eschesaux juxta terram Jacobi le Violetet et terram liberorum dicti Girardeaul precio quadraginta solidorum dyuionensium de quibus me teneo plenarie pro pagata. Quare de dicta pecia terre vendita me et meos penitus deuestio et dictos emptores jnuestio tenore presencium litterarum. Promittens pro me et meis per juramentum meum super sancta Dei euuangelia corporaliter prestitum et sub obligatione omnium bonorum meorum dictam peciam terre venditam dictis emptoribus et eorum successoribus contra omnes quictam pro decima perpetuo garantire et non contra dictam venditionem venire per me vel per alium jnfuturum. Et volo me compelli, etc. In quorum testimonium etc. Actum in presentia Guioneti Chargerii de Dyuione clerici coadiutoris Johannis Francisci notarii dicti loci, Girardi de Nonlay et Guillermi de Cutigneyo domicellorum, testium ad hoc vocatorum anno et mense predictis.